Embannadur brezhonek al levrenn gentañ zo eus 2006. Embannet e oa bet Les cinq écus de Bretagne hag al levr da heul Les portes de Vannes e 1993 e galleg. Tro em boa bet da lenn anezho dar mare-se. E-barzh romantoù Evelyne Brisou-Pellen emaint e-touez ar re wellañ war ma meno. Ar skrivagnerez-se zo ispisializet war ar romantoù istorel evit ar yaouankiz : gall a reoch bizitañ he lechienn amañ. Ur souezh an niver a romantoù a zo deuet ganti ! Kalzig anezho o plediñ gant danvez Breizh : laouen on e vije krog Mark Kerrain en lakaat anezho e brezhoneg. Perzh dibar Evelyne Brisou-Pellen eo ar resis meo he dielloù, gall a reer fiziout enni evit deskiñ mat an Istor.  E 1469 emaomp, e Roazhon dreist-holl. Un emzivadez a ya davet he zad-kozh nanavez ket : ar familh nemetañ a chom dezhi. Leun a gevrinoù en em ziskuilh, siwazh ne ra an istor nemet kregiñ, ha chomet eo sachet an eil lodenn en un  tu bennak etre an troer, an ti-embann ha me oar… Ur wezh ouzhpenn e chom al lenner e fri war ar gloued. Daoust hag-eñ vo tu da gaout ar fin ur wezh bennak ?  Plijus eo da lenn, met non ket evit herzel da soñjal eo re ziaes ar yezh evit krennarded divyezhek. Sañset eo bezañ mat evit ar 6vet pe 5vet klas… Po do tizhet ar vugale al live rekis evit peurgompren an istor ne vint ket dedennet gant an danvez ken… Sed kudenn meur a levr evito e brezhoneg.  Evit ar re vras eo plijus tre, atav, ha deskiñ a  reer gerioù.  En dazont e karfen e vije troet Le mystère de la nuit des pierres, an hini a blij din ar muiañ, moliach un disterig…